6. ΝΟΜΟΘΕΤ. ΔΙΑΤΑΓΜΑ της 1/8 Νοεμ. 1923 Περί συστάσεως ειδικού ταμείου δια την ανέγερσιν κτιρίων προς εγκατάστασιν γραφείων της εξωτερικής υπηρεσίας των δημοσίων έργων. Το ως άνω ταμείον κατηργήθη δια του Π.Δ. 23/26 Νοεμ. 1931 περί καταργήσεως ειδικών ταμείων, ορίσαντος ότι οι πόροι αυτού εισάγονται εις τον προϋπολογισμόν των εσόδων του Κράτους και διατίθενται εφεξής και προς ανέγερσιν και επισκευήν δημοσίων κτιρίων εν γένει. Οι πόροι του Ταμείου αναφέρονται εις το κάτωθι άρθρ. 8: Πόροι του Ταμείου ΄Αρθρ.8.-Οι πόροι του ταμείου αποτελούνται:Α) (Αφεώρα χορηγίαν εκ του προϋπολογισμού). Β)Από κρατήσεις ενεργουμένας επί πασών των γινομένων εκάστοτε πληρωμών εις τους αναδόχους εκτελέσεως δημοσίων και λιμενικών έργων, ως και των εκτελουμένων υπό των υπό την εποπτείαν του Κράτους τελούντων ειδικών ταμείων και νομικών εν γένει προσώπων δημοσίου δικαίου, εκτός των φιλανθρωπικών τοιούτων, των εκτελούντων έργα δημοσίου ωφελείας, αλλά μόνον επί των μετά την έναρξιν της ισχύος του παρόντος νόμου συνομολογηθησομένων συμβάσεων, εφ’ όσον οι σχετικοί λογαριασμοί ελέγχονται οπωσδήποτε ή θεωρούνται παρά του προσωπικού των δημοσίων έργων και εν αποσπάσει έτι εις ειδικάς υπηρεσίας διατελούντος. Αι κρατήσεις αύται ορίζονται εις 2% επί του εκάστοτε πιστοποιημένου ποσού και κατατίθενται παρά τη Εθνική Τραπέζη δια λογαριασμόν του ταμείου παρ’ αυτών των ιδίων αναδόχων, επί τη βάσει διπλοτύπων συντασσομένων παρά των θεωρούντων ή ελεγχόντων του λογαριασμούς και κεχωρισμένως δι’ έκαστον λογαριασμόν, ρητώς εν τω διπλοτύπω κατονομαζόμενον. Εφ’ όσον δεν υπάρχουσιν υποκαταστήματα της Εθνικής Τραπέζης εν της περιφερεία των έργων, αι ως άνω κρατήσεις αποστέλλονται δια ταχυδρομικής επιταγής τω αρμοδίω νομομηχανικώ, όστις κατατίθησι ταύτας εις το εν τη έδρα του υποκατάστημα της Εθνικής Τραπέζης, επ’ ονόματι του Ταμείου και δια λογαριασμόν του αναδόχου. Οι προς πληρωμήν των αναδόχων λογαριασμοί δεν δύνανται να θεωρηθώσιν υπό των ελεγχόντων αυτούς, άνευ της προσαγωγής και παραδόσεως αυτοίς της σχετικής αποδείξεως της γενομένης καταθέσεως, ήτις συναπτομένη τω λογαριασμώ, αποτελεί εν των στοιχείων πληρωμής αυτού. Η κράτησις του ως άνω ποσοστού εξακολουθεί  μέχρις ανοικοδομήσεως και συμπληρώσεως  και               επιπλώσεως            των                   τε Σελ. 7 Υπουργείο Δημοσίων ΄Εργων 23.A.α.5-6 γραφείων και παραρτημάτων των περί ων ο λόγος κτιρίων, ως και παντός ετέρου ομοίου, οπωσδήποτε εξυπηρετούντος ή σχέσιν έχοντος με την εξωτερικήν υπηρεσίαν των δημοσίων έργων. Μετά τούτο και κατόπιν ολοψήφων προτάσεων της διοικούσης επιτροπής, αποδεκτών γενομένων και παρά του συμβουλίου των δημοσίων έργων δύνανται δια Β.Δ/των, παρά του υπουργού της Συγκοινωνίας προκαλουμένων, να μειωθή το ποσοστόν των 2% είτε αμέσως είτε διαδοχικώς μέχρι του 0,5%, των προελευσομένων εισπράξεων διατιθεμένων προς συμπληρωματικήν επέκτασιν των υφισταμένων κτιρίων, εκτέλεσιν επισκευών αυτών, ανανέωσιν επίπλων και σκευών ή την αποδοχήν μέσων, συστημάτων ή μεθόδων, διευκολυνουσών πάντοτε την διεξαγωγήν της εξωτερικής υπηρεσίας των δημοσίων έργων. Γ)Από τα κατά τας τελευταίας παραγράφους του άρθρ. 15 καθοριζόμενα ενοίκια και αποζημιώσεις. Δ)Από τας τυχόν υπέρ του ειδικού ταμείου δωρεάς. 